Ένας προδότης μεταξύ μας!

Το Ένας προδότης μεταξύ μας! (πρωτότυπος τίτλος: Marie-Octobre  ελλ.: Μαρία του Οκτώβρη) είναι γαλλική δραματική ταινία μυστηρίου του 1959 σε σκηνοθεσία Ζυλιέν Ντυβιβιέ, βασισμένη στο μυθιστόρημα Marie-Octobre του Ζακ Ρομπέρ, ο οποίος συνέγραψε και το σενάριο της ταινίας. Πρωταγωνιστούν οι Ντανιέλ Νταριέ, Λίνο Βεντούρα, Μπερνάρ Μπλιέ και Σερζ Ρετζιανί.  Ενα ριμέικ έγινε το 2008 από τον σκηνοθέτη Τζοσέ Νταλιάν, με πρωταγωνίστρια τη Ναταλί Μπάιγ.

 Πλοκή 
Δεκαπέντε χρόνια μετά το τέλος του πολέμου, η διευθύντρια ενός οίκου μόδας η «Μαρία του Οκτώβρη» (το κωδικό όνομα της Μαρί Ελέν Ντιμουλίν), προσκαλεί τα μέλη του πρώην δικτύου της Αντίστασης, του οποίου ο αρχηγός, ο Καστίλ, πυροβολήθηκε, σε δείπνο στο όμορφο σπίτι της από τους Γερμανούς. Ολα τα μέλη του δικτύου συνέχισαν κανονικά τη ζωή τους μετά τον πόλεμο, αλλά σήμερα το απόγευμα θα πρέπει να ζήσουν ξανά μια μοιραία νύχτα – τη νύχτα που σκοτώθηκε ο αρχηγός τους. 

Η Μαρία ανακοινώνει απότομα στους έντεκα άντρες γύρω της ότι μια σύμπτωση την έκανε να ανακαλύψει με βεβαιότητα ότι το δίκτυο παραδόθηκε από έναν από αυτούς, αναφέροντας ότι ο προδότης πρέπει να ανακαλυφθεί και πρέπει να αναγκαστεί να αυτοκτονήσει. Τη γενική έκπληξη των παρευρισκομένων ακολουθεί η αγανάκτηση και μετά μια κάποια κούραση καθώς αναρωτιούνται ποιο είναι το νόημα να αναβιώνουν παλιές ιστορίες που έχουν ήδη προκαλέσει τόσο κακό και τόσο μίσος.

Ωστόσο η Μαρία, που αγαπούσε τον αρχηγό, δεν θα ησυχάσει μέχρι να αναγκάσει τον καθένα από τους καλεσμένους της και τον εαυτό της να βρεθούν εκτεθειμένοι σε αμφιβολίες και μετά στην κατηγορία των άλλων. Όπου τελικά, και σχεδόν τυχαία, ο ένοχος θα αποκαλυφθεί. Σέρνεται γύρω της, παρακαλώντας να τον αφήσουν να ζήσει. Η Μαρία, όμως, δεν αντέχει αυτή την παρακμή και θα πάρει το περίστροφο να πυροβολήσει τον άντρα σκοτώνοντάς τον.

 Διανομή ρόλων 
 Ντανιέλ Νταριέ - Μαρί Ελέν Ντιμουλίν
 Μπερνάρ Μπλιέ - Ζυλιέν Σιμονό, δικηγόρος
 Ρομπέρ Νταλμπάν - Λεό Μπλανσέ, κλειδαράς
 Πολ Φρανκέρ - Λυσιέν Μαρνιβάλ, αντιπρόσωπος πωλήσεων
 Ντανιέλ Ιβερνέλ - Ρομπέρ Τιμπό, γιατρός
 Πολ Μερίς - Φρανσουά Ρενό- Πικάρ, βιομήχανος
 Σερζ Ρετζιανί - Αντουάν Ρουζιέ, τυπογράφος
 Ζαν Φουσιέρ-Τζιρ - Βικτορίν, γκουβερνάντα
 Πολ Γκερς - Περ Ιβς λε Γκουέν, ιερέας
 Νόελ Ρογκβέρ- Ετιέν Βαντάμ, εφοριακός επιθεωρητής
 Λίνο Βεντούρα - Κάρλο Μπεραρντί, ιδιοκτήτης νυχτερινού κέντρου

 Υποδοχή 
 Εισπράξεις 
Η ταινία κατά την εναρκτήρια εβδομάδα προβολής της βρέθηκε στο Νο #1 στο γαλλικό box office και έκοψε 40.501 εισιτήρια σε 2 αίθουσες. Καθ' ολη την διάρκεια κυκλοφορίας της έκοψε 588.437 εισητήρια στο Παρίσι και συνολικά 2.598.091 εκατομμύρια σε όλη την γαλλική επικράτεια καταλαμβάνοντας την 26η θέση για το 1959.

 Επιρροή 
Σε μια πολύ παρόμοια πλοκή, ο Βρετανός σκηνοθέτης Μάικλ Μακάρθι σκηνοθέτησε το 1957 The Traitor, που επίσης προβλήθηκε στις ΗΠΑ με τον τίτλο The Cursed, με πρωταγωνιστές τους Donald Wolfit, Anton Diffring και Κρίστοφερ Λι.

Παραπομπές

Εξωτερικοί σύνδεσμοι

Κατηγορία:Ταινίες σε σκηνοθεσία Ζυλιέν Ντυβιβιέ
Κατηγορία:Ταινίες του 1959
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Κατηγορία:Γαλλικές ταινίες μυστηρίου
Κατηγορία:Ταινίες βασισμένες σε γαλλικά μυθιστορήματα
Κατηγορία:Γαλλικές ασπρόμαυρες ταινίες